sukhrobnurali/uzbek-legal-corpus huggingface dataset:
Mikrokredit tashkilotlarida buxgalteriya hisobi hisobvaraqlari rejasiga oʻzgartirishlar kiritish haqida
(resolution, 2019-10-25)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda), “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi (Oʻzbekiston Respublikasi qonun hujjatlari toʻplami, 2013-y., 1-son, 1-modda) qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2006-yil 7-oktabrdagi 24/5-son qarori (roʻyxat raqami 1639, 2006-yil 11-noyabr) (Oʻzbekiston Respublikasi qonun hujjatlari toʻplami, 2006-y., 46-47-son, 463-modda) bilan tasdiqlangan Mikrokredit tashkilotlarida buxgalteriya hisobi hisobvaraqlari rejasining III boʻlimida “21614 — Bank boʻlmagan moliyaviy muassasalardan olingan qisqa muddatli kreditlar” va “22014 — Bank boʻlmagan moliyaviy muassasalardan olingan uzoq muddatli kreditlar” balans hisobvaraqlari taʼrifidan “kredit uyushmalari,” degan soʻzlar chiqarib tashlansin. 2. Mazkur qaror rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Prezidentining ayrim qarorlariga oʻzgartishlar kiritish toʻgʻrisida
(resolution, 2025-11-26)

“Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” Oʻzbekiston Respublikasining 2012-yil 29-dekabrdagi OʻRQ-345-sonli Qonuniga muvofiq: 1. Oʻzbekiston Respublikasi Prezidentining ayrim qarorlariga ilovaga muvofiq oʻzgartishlar kiritilsin. 2. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin. 6. Oʻzbekiston Respublikasi Prezidentining 2012-yil 30-oktabrdagi PQ-1843-sonli qarori bilan tasdiqlangan Davlat soliq xizmati idoralariga soliq toʻlovchilarning majburiyatlari paydo boʻlishi (tugatilishi) toʻgʻrisida maʼlumot taqdim etadigan idora va tashkilotlar roʻyxatining 6-bandida: 5- kichik bandi chiqarib tashlansin; 6- kichik bandi 5-kichik bandi deb hisoblansin.
“Aholi oʻrtasida mikronutriyent yetishmasligi profilaktikasi toʻgʻrisida”gi Oʻzbekiston Respublikasi Qonunini amalga oshirishga doir qoʻshimcha chora-tadbirlar haqida
(law, 2016-02-29)

Aholi sogʻligʻini mustahkamlash, bolalar va fertil yoshidagi ayollar oʻrtasida temir moddasi taqchilligi anemiyasi darajasini pasaytirish chora-tadbirlarini amalga oshirishni davom ettirish va samaradorligini oshirish maqsadida Vazirlar Mahkamasi qaror qiladi: 1. Unni boyitish Milliy dasturini amalga oshirish boshlangandan buyon: un tortish korxonalari laboratoriyalarini modernizatsiyalashga va zamonaviy uskunalar bilan jihozlashga hamda mikronutriyentlar xarid qilishga 8,3 mln AQSh dollaridan ortiq summada grant va budjet mablagʻlari yoʻnaltirilganligi; har yili oʻrtacha 150 tonna mikronutriyentlar xarid qilinayotganligi, bu respublikada ishlab chiqarilayotgan 1,25 mln tonnagacha birinchi nav unni boyitish imkonini berayotganligi; fertil yoshidagi ayollar oʻrtasida temir moddasi taqchilligi anemiyasi bilan kasallanish darajasini 60 foizdan 32 foizgacha pasaytirishga erishilganligi maʼlumot uchun qabul qilinsin. 2. Oʻzbekiston Respublikasi Sogʻliqni saqlash vazirligining “Sogʻliqni saqlash tizimini takomillashtirish (Salomatlik-3)” loyihasini amalga oshirish boʻyicha Markaziy byuro huzuridagi Oziq-ovqat mahsulotlarini boyitish dasturini amalga oshirish guruhini mikronutriyentlar xarid qilish uchun jamlanayotgan mablagʻlar hajmining 5 foizidan ortiq boʻlmagan miqdori hisobiga mablagʻ bilan taʼminlash toʻgʻrisidagi taklifiga rozilik berilsin. 3. Oʻzbekiston Respublikasi Sogʻliqni saqlash vazirligiga ishlab chiqarish zaruriyatiga koʻra va Oziq-ovqat mahsulotlarini boyitish dasturini amalga oshirish guruhi taʼminotiga ajratilgan mablagʻlar doirasida aholi oʻrtasida mikronutriyent yetishmasligi profilaktikasi boʻyicha tadbirlarni amalga oshirish va ularning samaradorligini baholash uchun texnikaviy koʻmaklashish mutaxassislarini jalb etish huquqi berilsin. 4. “Sogʻliqni saqlash tizimini takomillashtirish (Salomatlik-3)” loyihasini amalga oshirish davrida Loyihani amalga oshirish Markaziy byurosi tomonidan chetdan olib kelinayotgan mikronutriyentlar (TIF TN kodi 2106909803 va 2829 90 800 0) bojxona toʻlovlaridan (bojxonada rasmiylashtirish yigʻimlari bundan mustasno) ozod qilinsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.I. Ikramov zimmasiga yuklansin.
Oʻzbekiston Respublikasi Intellektual mulk agentligining Apellatsiya kengashiga apellatsiyalar va arizalarni topshirish hamda koʻrib chiqish qoidalariga oʻzgartirishlar kiritish toʻgʻrisida
(order, 2019-10-30)

Oʻzbekiston Respublikasi Vazirlar Mahkamasining 2011-yil 8-iyundagi 166-son qarori (Oʻzbekiston Respublikasi qonun hujjatlari toʻplami, 2011-yil, 22-23-son, 236-modda) bilan tasdiqlangan Oʻzbekiston Respublikasi Intellektual mulk agentligi toʻgʻrisidagi nizomiga muvofiq buyuraman: 1. Oʻzbekiston Respublikasi Davlat patent idorasi direktorining 2008-yil 25-dekabrdagi 100-son buyrugʻi (roʻyxat raqami 1889, 2009-yil 24-yanvar) (Oʻzbekiston Respublikasi qonun hujjatlari toʻplami, 2009-yil, 5-son, 45-modda) bilan tasdiqlangan Oʻzbekiston Respublikasi Intellektual mulk agentligining Apellatsiya kengashiga apellatsiyalar va arizalarni topshirish hamda koʻrib chiqish qoidalariga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 22-band quyidagi tahrirda bayon qilinsin: “Apellatsiya yoki arizani koʻrib chiqish Apellatsiya kengashi raisi, uning oʻrinbosari, kengash aʼzolari (uchta aʼzodan kam boʻlmagan) va kotibi tarkibidagi Apellatsiya kengashi majlisida amalga oshiriladi. Kengash tarkibiga Agentlikning eng malakali va tajribali xodimlari hamda mustaqil olimlar va mutaxassislar kiradi”. 2. 30-bandda “raislik qiluvchining” degan soʻzlar “Apellatsiya kengashi raisining” degan soʻzlar bilan almashtirilsin. 3. 31-bandda “raislik qiluvchi” degan soʻzlar “Apellatsiya kengashi raisi” degan soʻzlar bilan almashtirilsin. 4. 35-bandda “raislik qiluvchi” degan soʻzlar “Apellatsiya kengashi raisi” degan soʻzlar bilan almashtirilsin.
Islom taraqqiyot banki ishtirokidagi “Toshkent shahar koʻcha yoritish tizimiga energiya samarador texnologiyalarni joriy etish loyihasini” amalga oshirishga doir birinchi navbatdagi chora-tadbirlar toʻgʻrisida
(resolution, 2013-05-01)

Toshkent shahri koʻcha yoritish elektr tarmoqlarini modernizatsiya qilish va koʻp energiya talab qiladigan uskunalarni energiya tejaydigan texnologiyalarga almashtirish orqali elektr energiyasi sarfini kamaytirishni taʼminlash maqsadida Vazirlar Mahkamasi qaror qiladi: 1. Islom taraqqiyot banki (ITB) direktorlari Kengashi tomonidan 2013-yil 10-fevralda “Toshkent shahar koʻcha yoritish tizimida energiya tejamkor texnologiyalarni joriy etish” loyihasini (keyingi oʻrinlarda investitsiya loyihasi deb yuritiladi) amalga oshirish uchun 15 yil muddatga, shu jumladan 3 yillik imtiyozli davrni hisoblagan holda 36,0 mln AQSH dollari miqdorida moliyaviy mablagʻlar taqdim etilishi maʼqullanganligi maʼlumot uchun qabul qilinsin; investitsiya loyihasini amalga oshirish muddati 3 yil (2014 — 2016-yillar) ni tashkil etadi. 2. Belgilansinki: investitsiya loyihasini samarali amalga oshirish va ITB moliyaviy mablagʻlaridan maqsadli foydalanish uchun masʼul ijro etuvchi organ Toshkent shahar hokimligi huzuridagi “Toshshaharnur” davlat unitar korxonasi (keyingi oʻrinlarda “Toshshaharnur” davlat unitar korxonasi) hisoblanadi.; Oʻzbekiston Respublikasining kafolat berganligi uchun haq undirilmaydi. 3. Vakolat berilsin: “Toshshaharnur” davlat unitar korxonasiga investitsiya loyihasini moliyalashtirish boʻyicha ITB bilan muddatli oldi-sotdi toʻgʻrisidagi bitimini Oʻzbekiston Respublikasi nomidan imzolashga; moliya vaziriga Oʻzbekiston Respublikasi nomidan Oʻzbekiston Respublikasi Hukumati va ITB oʻrtasida kafolat bitimini imzolash uchun. 4. Oʻzbekiston Respublikasi Adliya vazirligi Oʻzbekiston Respublikasi Hukumati va ITB oʻrtasida kafolat bitimi boʻyicha yuridik xulosa bersin. 5. Toshkent shahar hokimligiga investitsiya loyihasi doirasida tadbirlarni muvofiqlashtirish va amalga oshirish, shuningdek jalb etilayotgan mablagʻlardan maqsadli foydalanish uchun javobgarlik yuklansin. 6. “Toshshaharnur” davlat unitar korxonasi: uch oy muddatda investitsiya loyihasining texnik-iqtisodiy hisoblarini ishlab chiqilishini va vakolatli ekspertiza organlari bilan kelishilishini taʼminlasin hamda tasdiqlash uchun Oʻzbekiston Respublikasi Vazirlar Mahkamasiga belgilangan tartibda kiritsin; investitsiya loyihasi boʻyicha bosh pudratchini aniqlash uchun xalqaro tender savdolari oʻz vaqtida oʻtkazilishini taʼminlasin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari G.I. Ibragimov zimmasiga yuklansin.
Xalqaro shartnomani qabul qilish toʻgʻrisida
(resolution, 2013-04-25)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonuniga muvofiq: 1. Quyidagilar maʼlumot uchun qabul qilinsin: Yevropa tiklanish va taraqqiyot banki boshqaruvchilari Kengashining “Yevropa tiklanish va taraqqiyot bankini taʼsis etish toʻgʻrisidagi Bitimga Janubiy va Sharqiy Oʻrta yer dengizi mamlakatlarida bank faoliyatiga ijozat beruvchi tuzatishni kiritish haqida 2011-yil 30-sentabrdagi 137-sonli rezolyutsiyasi hamda “Yevropa tiklanish va taraqqiyot bankini taʼsis etish toʻgʻrisidagi Bitimga maxsus jamgʻarmalarning mablagʻlaridan qarz oluvchi mamlakatlarda va potensial qarz oluvchi mamlakatlarda foydalanishga ijozat beruvchi tuzatishni kiritish haqidagi 138-sonli rezolyutsiyasiga muvofiq Yevropa tiklanish va taraqqiyot bankini taʼsis etish toʻgʻrisidagi Bitimning (Parij, 1990-yil 29-may) 1 va 18-moddalari tahririni oʻzgartirish haqida qaror qabul qilindi. 2. Yevropa tiklanish va taraqqiyot banki boshqaruvchilari Kengashining 2011-yil 30-sentabrdagi 137 va 138-sonli rezolyutsiyalari bilan maʼqullangan Yevropa tiklanish va taraqqiyot bankini taʼsis etish toʻgʻrisidagi Bitimning 1 va 18-moddalariga tuzatishlar qabul qilinsin. 3. Oʻzbekiston Respublikasi Bosh vazirining birinchi oʻrinbosari, moliya vaziri R.S. Azimov Yevropa tiklanish va taraqqiyot bankiga mazkur tuzatishlar Oʻzbekiston Respublikasi tomonidan qabul qilinganligi toʻgʻrisida bildirishnoma yoʻllasin. 4. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu tuzatishlar kuchga kirgandan keyin belgilangan tartibda ularni amalga oshirish chora-tadbirlarini koʻrsin. 5. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
Ikkinchi jahon urushi qatnashchilarini ragʻbatlantirish toʻgʻrisida
(decree, 2025-11-26)

9-may umumxalq bayrami — Xotira va qadrlash kuni oʻtkazilishi, shuningdek, 1941 — 1945-yillardagi Ikkinchi jahon urushida fashizm ustidan qozonilgan Gʻalabaning 68 yilligi nishonlanishi munosabati bilan hamda urush qatnashchilari va nogironlarini moddiy ragʻbatlantirish maqsadida: 1. Ikkinchi jahon urushi qatnashchilari va nogironlariga 500 000 (besh yuz ming) soʻm miqdorida bir martalik pul mukofoti belgilansin. 2. Mazkur Farmonni bajarish bilan bogʻliq sarf-xarajatlar respublika budjeti mablagʻlari hisobidan amalga oshirilsin. 3. Oʻzbekiston Respublikasi Mudofaa vazirligi, Ichki ishlar vazirligi, Milliy xavfsizlik xizmati, Mehnat va aholini ijtimoiy muhofaza qilish vazirligi, Moliya vazirligi va Markaziy banki bilan birgalikda Ikkinchi jahon urushi qatnashchilari va nogironlariga ushbu pul mukofotining tantanali va bayramona vaziyatda topshirilishini taʼminlasin. 4. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Oʻzbekiston Respublikasi Madaniyat va sport ishlari vazirligi, Mudofaa vazirligi, Ichki ishlar vazirligi, Badiiy akademiya, Xotin-qizlar qoʻmitasi, Respublika Maʼnaviyat targʻibot markazi, “Nuroniy” va “Mahalla” jamgʻarmalari, boshqa jamoat tashkilotlari bilan birgalikda Vatanimiz ozodligi va shaʼnu sharafi himoyachilariga bagʻishlangan maxsus uchrashuvlar va maʼrifiy-badiiy kechalar oʻtkazsin. 5. Ushbu Farmonning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
Traktorlar, oʻziyurar shassilar, meliorativ, yoʻl-qurilish mashinalari va traktor tirkamalarini majburiy texnik koʻrikdan oʻtkazish tartibi toʻgʻrisidagi nizomni tasdiqlash haqidagi buyruqni oʻz koʻchini yoʻqotgan deb hisoblash toʻgʻrisida
(order, 2013-04-25)

Oʻzbekiston Respublikasi Vazirlar Mahkamasining 2012-yil 6-dekabrdagi 345-son “Qishloq xoʻjaligi va meliorativ texnikani, asbob-uskunalarni hisobga olish va ularning texnik holatini nazorat qilish tizimini takomillashtirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2012-y., 50-son, 559-modda) muvofiq buyuraman: 1. Oʻzbekiston Respublikasi Qishloq va suv xoʻjaligi vazirining 2004-yil 15-noyabrdagi 248-son “Traktorlar, oʻziyurar shassilar, meliorativ, yoʻl-qurilish mashinalari va traktor tirkamalarini majburiy texnik koʻrikdan oʻtkazish tartibi toʻgʻrisidagi nizomni tasdiqlash haqida”gi buyrugʻi (roʻyxat raqami 1432, 2004-yil 17-dekabr) (Oʻzbekiston Respublikasi qonun hujjatlari toʻplami, 2004-y., 50-son, 508-modda) oʻz kuchini yoʻqotgan deb hisoblansin. 2. Mazkur buyruq “Oʻzagromashservis” uyushmasi va Oʻzbekiston Fermerlari kengashi bilan kelishgan. 3. Mazkur buyruq rasmiy eʼlon qilingan kundan eʼtiboran kuchga kiradi. Kelishilgan:
Vazirlar Mahkamasining “Mahsulotlarni sertifikatlashtirish tartibotini soddalashtirishga doir qoʻshimcha chora-tadbirlar toʻgʻrisida” 2004-yil 6-iyuldagi 318-son qaroriga oʻzgartirishlar kiritish haqida
(resolution, 2025-12-16)

Sertifikatlashtirish boʻyicha akkreditatsiya qilingan organlar va sinov laboratoriyalari tomonidan amalga oshiriladigan ishlar va xizmatlarni narx yuzasidan boshqarishni tartibga solish maqsadida Vazirlar Mahkamasi qaror qiladi: 1. Vazirlar Mahkamasining “Mahsulotlarni sertifikatlashtirish tartibotini soddalashtirishga doir qoʻshimcha chora-tadbirlar toʻgʻrisida” 2004-yil 6-iyuldagi 318-son qaroriga (Oʻzbekiston Respublikasi QT, 2004-yil, 7-son, 63-modda) ilovaga muvofiq oʻzgartirishlar kiritilsin. 2. “Oʻzstandart” agentligi Vazirlar Mahkamasining “Sertifikatlashtirish tartibotlarini va sifat menejmenti tizimlarini joriy etishni takomillashtirishga doir qoʻshimcha chora-tadbirlar toʻgʻrisida” 2011-yil 28-apreldagi 122-son qarori talablariga muvofiq Moliya vazirligi bilan kelishgan holda bir oy muddatda Oʻzbekiston Respublikasi Milliy sertifikatlashtirish tizimida ishlar va xizmatlarga haq toʻlash qoidalarini belgilangan tartibda ishlab chiqsin va tasdiqlasin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari U.U. Rozuqulov zimmasiga yuklansin. 1. 3-bandning toʻrtinchi xatboshi chiqarib tashlansin. 2. 4-band oʻz kuchini yoʻqotgan deb hisoblansin. 3. Mahsulotlarni sertifikatlashtirish tartibi toʻgʻrisidagi Nizomda (1-ilova): a) 29-band quyidagi tahrirda bayon qilinsin: “29. Laboratoriya sinovlarini oʻtkazganlik, muvofiqlik sertifikatini rasmiylashtirganlik va berganlik uchun toʻlov tartibi, ariza beruvchiga muvofiqlik belgisini qoʻllash huquqi berilganligi uchun bir yoʻla toʻlanadigan bir martalik yigʻimlar miqdorlari Oʻzbekiston Respublikasi Moliya vazirligi bilan kelishgan holda “Oʻzstandart” agentligi tomonidan belgilanadi”; b) 34-banddan “Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi bilan kelishilgan” soʻzlari chiqarib tashlansin.
Oʻzbekiston Respublikasi Prezidentining “Yerlarning meliorativ holatini yaxshilash tizimini tubdan takomillashtirish chora-tadbirlari toʻgʻrisida” 2007-yil 29-oktabrdagi PF-3932-sonli Farmoniga qoʻshimcha va oʻzgartishlar kiritish toʻgʻrisida
(decree, 2021-04-30)

Yerlarning meliorativ holatini yaxshilash tizimini takomillashtirish va melioratsiya ishlarini moliyalashtirish maqsadida: 1. Oʻzbekiston Respublikasi Prezidentining “Yerlarning meliorativ holatini yaxshilash tizimini tubdan takomillashtirish chora-tadbirlari toʻgʻrisida” 2007-yil 29-oktabrdagi PF-3932-sonli Farmoniga qoʻshimcha va oʻzgartishlar ilovaga muvofiq kiritilsin. 2. Ushbu Farmonning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin. 2. 7-bandida: b) toʻrtinchi xatboshidagi “besh yil” soʻzlari “oʻn yil” soʻzlari bilan almashtirilsin; v) quyidagi mazmunda beshinchi xatboshi bilan toʻldirilsin: “2013 — 2017-yillar mobaynida “Oʻzmeliomashlizing” Davlat lizing kompaniyasining “Meliomashlizingservis” shoʻba korxonasi Oʻzbekiston Respublikasida ishlab chiqarilmaydigan va Vazirlar Mahkamasi tomonidan tasdiqlanadigan roʻyxatlar boʻyicha olib kiriladigan tovarlar, melioratsiya texnikasiga, mashina va mexanizmlarga texnik hamda servis xizmati koʻrsatish uchun xarid qilinadigan ehtiyot qismlar va butlovchi buyumlar uchun boj toʻlovlaridan (bojxona rasmiylashtiruvi yigʻimlaridan tashqari) ozod qilinadi”.
Oʻzbekiston Respublikasi samoviy hududida fuqaro va eksperimental aviatsiyasining parvoz qilish aviatsiya qoidalariga (OʻzR AQ-91) qoʻshimchalar kiritish toʻgʻrisida
(order, 2013-04-12)

Oʻzbekiston Respublikasi Vazirlar Mahkamasining 2013-yil 20-fevraldagi 50-son “Oʻzbekiston Respublikasi hududida lazerli nur tarqatgichlarni ishlatishni tartibga solish chora-tadbirlari toʻgʻrisida”gi qarorining (Oʻzbekiston Respublikasi qonun hujjatlari toʻplami, 2013-y., 8-son, 105-modda) 3-bandiga muvofiq buyuraman: 1. Oʻzbekiston Respublikasi Parvozlar xavfsizligini nazorat qilish davlat inspeksiyasi boshligʻining 2007-yil 12-sentabrdagi 141-son buyrugʻi bilan tasdiqlangan Oʻzbekiston Respublikasi samoviy hududida fuqaro va eksperimental aviatsiyasining parvoz qilish aviatsiya qoidalariga (OʻzR AQ-91) (roʻyxat raqami 1723, 2007-yil 29-sentabr) (Oʻzbekiston Respublikasi qonun hujjatlari toʻplami, 2007-yil, 41-42-son, 420-modda) ilovaga muvofiq qoʻshimchalar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Quyidagi mazmundagi 9961-band bilan toʻldirilsin: “9961. Uchuvchilar ekipaji aʼzosi lazerli koʻrsatkichlardan kelib chiqishi taxmin qilingan yarqiragan nur bilan nurlangan taqdirda tegishli aviakompaniya tomonidan belgilangan koʻrsatmalarni bajaradi. Mazkur koʻrsatmalarda kamida quyidagilar boʻlishi kerak: HKni boshqarishni boshqa uchuvchiga topshirish; avtopilot yoqilmagan boʻlsa, uni yoqish; lazerli koʻrsatkich nuri uchuvchilar kabinasiga tushmasligi uchun imkoniyat doirasida HKning parvoz yoʻnalishini oʻzgartirish; uchuvchilarning kabinasidagi ichki yorugʻlik manbaini yoqish. Uchuvchilar ekipaji HKning lazerli koʻrsatkichdan nurlangan joyi va vaqti toʻgʻrisida mazkur hududni boshqarayotgan HHB dispetcheriga xabar beradi. HK qoʻngandan keyin HK komandiri ushbu Qoidalarning 22-ilovasiga muvofiq lazerli koʻrsatkichdan nurlanish hodisalari taxmini toʻgʻrisidagi hisobotni toʻldiradi va lazerli koʻrsatkich bilan nurlantirilgan HK va uchuvchilar ekipaji aʼzolarining ahvoli toʻgʻrisida tegishli aviakompaniyaning uchish xizmati rahbariga va parvozlar xavfsizligi inspeksiyasiga xabar qiladi.”. 2. Mazkur qoʻshimchalarning ilovasiga muvofiq mazmundagi 22-ilova bilan toʻldirilsin. 3. Mazkur qoʻshimchalar Oʻzbekiston Respublikasi Mudofaa vazirligi, Vazirlar Mahkamasi huzuridagi Gidrometeorologiya xizmati Markazi va “Oʻzbekiston havo yoʻllari” Milliy aviakompaniyasi bilan kelishilgan.
Oʻzbekiston Respublikasi Davlat raqobat qoʻmitasi hududiy organlarini joylashtirish toʻgʻrisida
(resolution, 2017-08-21)

Oʻzbekiston Respublikasi Davlat raqobat qoʻmitasi hududiy organlari faoliyatini samarali tashkil etish maqsadida Vazirlar Mahkamasi qaror qiladi: 1. Oʻzbekiston Respublikasi Davlat raqobat qoʻmitasi hududiy organlari 1-ilovaga muvofiq binolar va xonalarda joylashtirilsin. 2. Mulkiy komplekslar tegishli davlat organlarining operativ boshqaruv huquqi asosida 2-ilovaga muvofiq bepul berilsin. 3. Oʻzbekiston Respublikasi Davlat raqobat qoʻmitasi, Iqtisodiyot vazirligi va Moliya vazirligining quyidagilarni amalga oshirish toʻgʻrisidagi taklifiga rozilik berilsin: “Qishloqqurilishbank” ATBga Toshkent shahri, A. Navoiy koʻchasi, 18A-uy manzilida joylashgan mulkiy kompleksni mustaqil baholovchi tashkilot tomonidan aniqlangan qiymatda toʻgʻridan-toʻgʻri shartnoma asosida; mulkiy kompleks va asosiy vositalar uchun belgilangan tartibda 3-ilovaga muvofiq realizatsiya qilish. 4. Belgilansinki, quyidagilarning sotilishidan tushgan mablagʻlar: Toshkent shahri, A. Navoiy koʻchasi, 18A-uy manzilida joylashgan binolar va inshootlardan tushgan mablagʻlar, Oʻzbekiston Respublikasi Davlat raqobat qoʻmitasi ixtiyorida qoladigan mablagʻlardan tashqari, toʻliq hajmda Oʻzbekiston Respublikasi Davlat budjetiga oʻtkaziladi, koʻrsatilgan mablagʻlar Oʻzbekiston Respublikasi Moliya vazirligi tomonidan “Qishloqqurilishbank” ATBning qoʻshimcha chiqariladigan aksiyalarini nominal qiymatda sotib olishga maqsadli yoʻnaltiriladi; 3-ilovada koʻrsatilgan mulkiy kompleks va asosiy vositalardan tushgan mablagʻlar Davlat raqobat qoʻmitasi va uning hududiy organlarida taʼmirlash-qurilish ishlarini olib borish hamda moddiy-texnika bazasini mustahkamlashga maqsadli foydalanish uchun Davlat raqobat qoʻmitasi ixtiyorida qoladi. 5. Oʻzbekiston Respublikasi Davlat raqobat qoʻmitasi ikki oy muddatda mazkur qarorning 2 va 3-ilovalarida koʻrsatilgan mulkiy komplekslarni qabul qilish-topshirish va sotishni tashkil etish boʻyicha chora-tadbirlarni amalga oshirsin. 6. Mazkur qaror ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklatilsin.
Qon olish joylaridan namunalar tushirilgan qogʻoz disklarni qabul qilish, qayta ishlash va tegishli hududiy “Skrining-markazlari”ga yetkazib berish tartibi toʻgʻrisida Nizomni oʻz kuchini yoʻqotgan deb hisoblash toʻgʻrisida
(resolution, 2013-04-09)

Kelishilgan:
“Avtomobillarga yonilgʻi quyish shoxobchalari tomonidan mahalliy budjetga neft mahsulotlarining chakana narxi bilan belgilangan cheklangan ustamadan ortiq boʻlgan xarid narxi oʻrtasidagi tafovutni hisoblab chiqish va toʻlash tartibi toʻgʻrisidagi nizomni tasdiqlash haqida”gi qarorni oʻz kuchini yoʻqotgan deb topish toʻgʻrisida
(resolution, 2013-04-09)

Oʻzbekiston Respublikasi Vazirlar Mahkamasining 2013-yil 7-martdagi 69-son “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2013-y., 11-son, 141-modda) muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladilar: 1. Oʻzbekiston Respublikasi Moliya vazirligi va Davlat soliq qoʻmitasining 2012-yil 29-iyundagi 51, 2012-22-son “Avtomobillarga yonilgʻi quyish shoxobchalari tomonidan mahalliy budjetga neft mahsulotlarining chakana narxi bilan belgilangan cheklangan ustamadan ortiq boʻlgan xarid narxi oʻrtasidagi tafovutni hisoblab chiqish va toʻlash tartibi toʻgʻrisidagi nizomni tasdiqlash haqida”gi qarori (roʻyxat raqami 2381, 2012-yil 25-iyul) (Oʻzbekiston Respublikasi qonun hujjatlari toʻplami, 2012-y., 30-son, 352-modda) oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran kuchga kiradi.